10697 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1058 

2 Σεπτεμβρίου 1993 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου διωρόφου κτιρίου που 
βρίσκεται στον οικισμό Αγίου Γεωργίου Νηλείας του 
ΠηλΙου (Ν. Μαγνησίας) και καθορισμός ειδικών 


όρων και περιορισμών δόμησης αυτού. 1 

Χαρακτηρισμός ως διατηρητέων δεκατριών (13) κτι¬ 
ρίων που βρίσκονται εντός του ρυμοτομικού σχεδίου 
Αθηνών περιοχή Φιλοπάππου και καθορισμός ειδι¬ 
κών όρων και περιορισμών δόμησης αυτών. 2 

Τροποποίηση ρυμοτομικού σχεδίου πόλεως Πλωμα- 
ρίου στη θέση «Αμουδέλλη» Πλωμαρίου Ν. Λέ¬ 
σβου. 3 

Τροποποίηση ρυμοτομικού σχεδίου πόλεως Πλωμα¬ 
ρίου στη θέση «Ταρσανάς» Πλωμαρίου Ν. Λέ¬ 
σβου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80061/5137 (1) 

Χαρακτηρισμός ως διατηρητέου διωρόφου κτιρίου που 
βρίσκεται στον οικισμό Αγίου Γεωργίου Νηλείας του 
Πηλίου (Ν. Μαγνησίας) και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
“Γ.Ο.Κ.” και άλλες σχετικές διατάξεις» (Α’ 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 


«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γ ενικό Γ ραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β’ 435). 

4. Τις διατάξεις της παρ. Β του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α’ 9). 

5. Την από 6.10.1992 αίτηση του Δημ. Κ. Σεϊδου. 

6. Την από 17.3.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Το 55768/1805/17.3.1993 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών προς την Κοινότητα Αγίου Γεωργίου Νηλείας 
Νομού Μαγνησίας. 

8. Τις από 20.5.1993 αντιρρήσεις του φερομένου ως 
ιδιοκτήτη Δημητρίου Κ. Σεϊδου. 

9. Τις από 27.5.1993 παρατηρήσεις της Διεύθυνσης 
Πολεοδομικού Σχεδιασμού (Τμήμα Παραδοσιακών Οικι¬ 
σμών) επί των αντιρρήσεων του ενδιαφερομένου. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτίριο, 
που βρίσκεται στον οικισμό Αγιο Γεώργιο Νηλείας του Πη- 
λίου (Ν. Μαγνησίας) φερόμενο ως ιδιοκτησία του Δημη¬ 
τρίου Κ. Σεϊδου, όπως φαίνεται σημειωμένο στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 80061/1993 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

Σε περίπτωση μορφολογικών αλλοιώσεων επιβάλλεται 
η επαναφορά των στοιχείων στην αρχική μορφή τους. 

3. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες σ’ αυτό μεταγενέστερες προ¬ 
σθήκες, όχι όμως και τα πάσης φύσεως προσκτίσματα τα 

οποία αλλοιώνουν το αρχικό κτίριο. Ο χαρακτηρισμός των 
αλλοιούντων το αρχικό κτίριο προσκτιομάτων που δύναται 
να αφαιρεθούν γίνονται από την Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.). 

4. Επιτρέπεται η κατασκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική διαρ¬ 
ρύθμιση του κτιρίου εφόσον δεν αλλοιώνεται ο γενικός 
αρχιτεκτονικός χαρακτήρας του. 

5. Αιτήσεις για ανέγερση νέου κτιρίου στην ιδιοκτησία 
Δημ. Κ. Σεϊδου αποστέλλονται από την Πολεοδομική Υπη¬ 
ρεσία στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) για ειδικές ρυθμίσεις σύμφωνα με την παρ. 2 του 
άρθρου 4 του Ν. 1577/85 περί «ΓΟΚ» εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

6. Απαγορεύεται κάθε προσθήκη κατ’ επέκταση έστω 


και μικρών διαστάσεων στο χαρακτηριζόμενο ως διατηρη¬ 
τέο κτίριο. 

7. Απαγορεύεται η τοποθέτηση φωτεινών επιγραφών ή 
διαφημίσεων στο χαρακτηριζόμενο σαν διατηρητέο κτίριο. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων του 
κτιρίου. 

8. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στο χώρο που το περι¬ 
βάλλει καθώς και για την τοποθέτηση επιγραφών, απαιτεί¬ 
ται η έγκριση της Ε.Π.Α.Ε. 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 21 Ιουλίου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 





ΤΟΠΟΓΡΑΦΙΚΟ ΔΙΑΓΡΑΜΜΑ 
Χλιμαξ 1:200 

Αριθ. 80069/5173 (2) 

Χαρακτηρισμός ως διατηρητέων δεκατριών (13) κτιρίων 
που βρίσκονται εντός του ρυμοτομικού σχεδίου Αθη¬ 
νών περιοχή Φιλοπάππου και καθορισμός ειδικών όρων 
και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
“Γ.Ο.Κ.” και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γ ενικό Γ ραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την από 17.11.1992 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το 95359/10434/17.11.1992 έγγραφο της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών προς το Δήμο Αθηναίων. 

7. Τις από α) 16.2.1993 αντιρρήσεις του Δήμου Αθη¬ 
ναίων β) 9.4.1993 αντιρρήσεις των ενδιαφερομένων Πα¬ 
ναγιώτη, Εμμανουήλ και Ευαγγέλου Δαούλα και γ) 4.6.93 
και 9.6.93 εκπρόθεσμες αντιρρήσεις του Ελευθέριου Τσί¬ 
ρου και της Ελένης Ξανθοπούλου. 

8. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 

1985 «ΓΟΚ» (Α' 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

9. Τις από 29.4.1993 παρατηρήσεις της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών επί των αντιρρήσεων των ενδιαφερομένων, καθώς 
και τις από 5.7.1993 νέες παρατηρήσεις επί των εκπρο¬ 
θέσμων αντιρρήσεων. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα δεκατρία (13) κτίρια 
που βρίσκονται εντός του ρυμοτομικού σχεδίου Αθηνών 
περιοχή Φιλοππάπου στις οδούς Τσάμη Καρατάσου - Κα- 


ρατζά και τις καθέτους σ' αυτές, όπως αυτά φαίνονται με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1000, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
80069/1993 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

ΚΑΤΑΛΟΓΟΣ ΚΤΙΡΙΩΝ 

α/α Διεύθυνση Κτιρίων 

1. Καρατζά 10 

2. Καρατζά 16 

3. Καρατζά 18 και Ζαχαρίτσα 24 

4. Καρατζά 15 και Ζαχαρίτσα 22 (δύο κτίρια) 

5. Καρατζά 11 και Σπαθογιάννη 

6. Ζαχαρίτσα 34 

7. Αν Ζίνη 6 και Γκουφιέ 

8. Αν Ζίνη 4 

9. Ζαχαρίτσα 48 

10. Ζαχαρίτσα 50 

11. Ζαχαρίτσα 52, 52α, Ορλώφ 10, 10α και Ζαν Μω- 
ρεάς. 

12. Νότη Μπότσαρη 5 και τον περιβάλλοντα χώρο του. 

13. Νότη Μπότσαρη 4 τα κτίρια και τον περιβάλλοντα 
χώρο τους. 

2. Διατηρητέο χαρακτηρίζεται το εκάστοτε αρχικό κτί¬ 
ριο καθώς και τα στοιχεία του περιβάλλοντος αυτό χώρου 
(μάνδρες, κρήνες, αυλόθυρες, βοτσαλωτά και πλακό¬ 
στρωτα δάπεδα) όπως και οι εναρμονιζόμενες με το αρ¬ 
χικό κτίριο μεταγενέστερες προσθήκες, όχι όμως και τα 
πόσης φύσεως καθ’ ύψος ή κατ’ επέκταση υπάρχοντα 
προσκτίσματα που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (Ε.Π.Α.Ε.). 

3. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών, μορφολογι- 
κών, καλλιτεχνικών διακοσμητικών στοιχείων τους, όσο 
και ολόκληρου του κτιρίου, πλην των προκτισμάτων ή των 
στοιχείων των κτιρίων για τα οποία η ΕΠΑΕ έχει γνωμοδο- 
τήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο αρχιτεκτονικός χαρακτήρας 
του κάθε κτιρίου και δεν θίγονται τα επί μέρους αξιόλογα 
στοιχεία του. 

5. Σε περίπτωση αποκατάστασης κτιρίου που έχει υπο- 
στεί μεγάλες αλλοιώσεις και τα στοιχεία που υπάρχουν γι’ 
αυτό είναι ανεπαρκή, λαμβάνεται υπόψη η βασική αρχιτε¬ 
κτονική σύνθεση και η συγγενής μορφολογία και τεχνολο¬ 
γία των όψεων των κτιρίων της περιοχής. 

6. Ενδεχόμενες προσθήκες δεν θα παραβλάπτουν τα 
κτίρια και τον περιβάλλοντα χώρο τους, για τα κτίρια που 
χαρακτηρίζονται μαζί με τον περιβάλλοντα χώρο τους, 

7. Αιτήσεις για ανέγερση νέων κτιρίων σε οικόπεδα που 
υπάρχουν διατηρητέα κτίρια και για προσθήκες σε διατη¬ 
ρητέα κτίρια, αποστέλλονται από την Πολεοδομική Υπη¬ 
ρεσία στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) σύμφωνα με την παρ. 2 του άρθρου 4 του Ν. 
1577/85 περί «ΓΟΚ» εφόσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

8. Κατ' εξαίρεση από το προηγούμενο εδάφιο και με 
σύμφωνη γνώμη της ΕΠΑΕ επιτρέπονται οι προσθήκες 
κατ’ επέκταση διατηρητέου κτιρίου περιορισμένων δια¬ 
στάσεων εφόσον κριθοΰν απαραίτητες για τη λειτουργική 
εξυπηρέτηση του κτιρίου τηρουμένων των προϋποθέσεων 
της παραγρ. 6. 

9. Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπονται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώργων των κτιρίων. 

10. Για οποιαδήποτε επέμβαση στο εξωτερικό και εσω¬ 


τερικό των διατηρητέων κτιρίου και στο χώρο που τα περι¬ 
βάλλει καθώς και για την τοποθέτηση επιγραφών, απαιτεί¬ 
ται η έγκριση της Ε.Π.Α.Ε. 

11. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Αθήνα, 19 Ιουλίου 1993 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

Αριθ. 4338/93 (3) 

Τροποποίηση ρυμοτομικού σχεδίου πδλεως ΠλωμαρΙου 
στη θέση «Αμουδέλλη» ΠλωμαρΙου Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του από 17.7.1923 «Περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
μεταγενέστερα. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Το Π.Δ. της 30.9/30.10.91 ΦΕΚ 753Δ με το οποίο 
εγκρίθηκε το σχέδιο πόλεως Πλωμαρίου. 

5. Τις διατάξεις του Π.Δ. 183/9.5.86 ΦΕΚ 70Α/5.6.86 
για μεταφορά αρμοδιοτήτων στους Νομάρχες για έγκριση 
τροποποιήσεων Σχ. Πόλεων. 

6. Το έγγραφο του Δήμου Πλωμαρίου 829/4.6.93 που 
αναφέρουν την 75/93 απόφαση του Δ.Σ. Πλωμαρίου όπου 
και αναρτήθηκαν νόμιμα. 


7. Τη σύμφωνη γνώμη του Συμβουλίου Χ.Ο.Π. Ν. Λέ¬ 
σβου όπως αυτή διατυπώθηκε στην υπ’ αριθμ. 255/ 
19.7.93 πράξη του, αποφασίζουμε: 

1. Εγκρίνουμε την τροποποίηση ρυμοτομικού σχεδίου 
Πόλεως Πλωμαρίου στην περιοχή «Αμουδέλλη» ως το . 
υποβληθέν απόσπασμα ρυμοτομικού σχεδίου ΠΛΩΜΑ- -* 
ΡΙΟΥ με την επισήμανση ότι: 

α) Στο Δυτικό τμήμα ο Κοινόχρηστος Χώρος επεκτείνε- 
ται στη θέση Α, Β ώστε το πλάτος οδού να είναι 4,00 μ. 

β) Στο Βόρειο τμήμα η Οικοδομική Γραμμή ορίζεται σε 
απόσταση 4,00 μ. από την Ε,Ζ. 

Η ανωτέρω απόφαση δεν προκαλεί δαπάνη σε βάρος 
του κρατικού προϋπολογισμού ούτε και του Δήμου Πλω¬ 
μαρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το απόσπασμα ρυμοτομικού σχε¬ 
δίου που τη συνοδεύει. 

Μυτιλήνη, 19 Αυγούστου 1993 

Ο Νομάρχης 
Γ. ΝΕΓΡΗΣ 

Αριθ. 3456/93 (4) 

Τροποποίηση ρυμοτομικού σχεδίου πόλεως Πλωμαρίου 
στη θέση «Ταρσανάς» Πλωμαρίου Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του από 17.7.1923 «Περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
μεταγενέστερα. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Το Π.Δ. της 30.9/30.10.91 ΦΕΚ 753Δ με το οποίο 
εγκρίθηκε το σχέδιο πόλεως Πλωμαρίου. 

5. Τις διατάξεις του Π.Δ. 183/9.5.86 ΦΕΚ 70Α/5.6.86 
για μεταφορά αρμοδιοτήτων στους Νομάρχες για έγκριση 
τροποποιήσεων Σχ. Πόλεων. 

6. Το έγγραφο του Δήμου Πλωμαρίου .720.4.93 που 
αναφέρουν την 50/93 απόφαση του Δ.Σ. Πλωμαρίου όπου 
και αναρτήθηκαν νόμιμα. 

7. Τη σύμφωνη γνώμη του Συμβουλίου Χ.Ο.Π. Ν. Λέ¬ 


σβου όπως αυτή διατυπώθηκε στην υπ’ αριθμ. 256/ 
26.7.93 πράξη του, αποφασίζουμε: 

1. Εγκρίνουμε την τροποποίηση ρυμοτομικού σχεδίου 
Πόλεως Πλωμαρίου στην περιοχή «Ταρσανάς» ως το υπο- 
βληθέν απόσπασμα ρυμοτομικού σχεδίου ΠΛΩΜΑΡΙΟΥ 
δηλαδή: 

α) Καταργούμε μερικώς την προβλεπομένη οδό δίπλα 
στην οικοδομή Β. Μουτζούρη, ήτοι από τη νότια συμβολή 
της με παρακείμενη οδό μέχρι τον κοινόχρηστο χώρο. 

β) Περιορίζουμε τον προβλεπόμενο Κοινόχρηστο Χώρο 
εντός της ιδιοκτησίας Β. Μουτζούρη και Ε. Δεληγιάννη 
στον ΑΒΓΔ με πλάτος 9,60 μέτρα και μήκος 27,20 μέτρα. 

Η ανωτέρω απόφαση δεν προκαλεί δαπάνη σε βάρος 
του κρατικού προϋπολογισμού ούτε και του Δήμου Πλω¬ 
μαρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το απόσπασμα ρυμοτομικού σχε¬ 
δίου που τη συνοδεύει. 

Μυτιλήνη, 19 Αυγούστου 1993 

Ο Νομάρχης 
Γ. ΝΕΓΡΗΣ 

